Den nye ejer [[Hans Haarder]] (1905-90) var vestjyde, højskolelærer fra [[Askov Højskole|Askov]] og Rønshoved Højskoles første forstander med en [[Akademisk grad|akademisk]] uddannelse. Hans Haarder var i modsætning til Aage Møller en stærk forkæmper for sindelagsprincippet i [[grænselandet]] - det vil sige, at det nationale tilhørsforhold bør afgøres af befolkningens sindelag og ikke af eksempelvis historiske grænser og rettigheder.<ref>[https://tidsskrift.dk/sin/article/download/16917/14693 Karen Margrethe Pedersen: Et nordisk sprog uden for Norden - dansk i Sydslesvig. Artikel i "Sprog i Norden", 2003, Nordisk Språkråd. S. 7-25.]</ref>
  
Hans Haarders søn, [[nationaløkonom]]en Oscar Haarder, kom til Rønshoved fra [[Ryslinge Højskole]] i 1958 og var de facto medforstander på skolen frem til 1967, hvor han formelt delte forstanderposten med sin far. Da faderen trak sig tilbage i 1979, blev han alene forstander, hvilket han var frem til 1987. De tyve år, hvor Oscar Haarder var forstander på skolen, var en turbulent periode, hvor de danske højskoler blev udfordret af [[ungdomsoprøret]]. Oscar Haarder formåede at navigere igennem disse forstyrrelser og skabe en relativt rolig overgang mellem den gamle bondehøjskole og den moderne højskole.
Historie Uddannelse Foreninger Organisationer Uddannelsesinstitutioner